Diari Oficial de la Generalitat Valenciana


Sumari del DOGV 3089, del 30-09-1997 (1997/10964)

Convocatòria de diverses places (notificador, ajudant de gestió de museus i arqueologia, coordinador d'instal·lacions esportives, capatàs d'obres i oficial electricista).
--------------------------------------------------------------------------------------------------------------------------------------------------------------------------

### Dades del document

Número de DOGV
:   3089

Data del DOGV
:   30-09-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/10045


Data del document
:   24-09-1997

Organisme emissor
:   Ajuntament de Crevillent

Tipus de document
:   Convocatòria

Descriptors 

:   * Crevillent
    * administració local
    * museu
    * esport
    * concurs administratiu

EDICTE [97/C10461]
  
César Augusto Asencio Adsuar, alcalde president de l'Ajuntament de Crevillente (Alacant), faig saber:
  
Que amb respecte màxim dels principis constitucionals d'igualtat, mèrit i capacitat, així com el de publicitat, i de conformitat amb allò disposat en els articles 91 i 100 de la Llei 7/1985, de 2 d'abril, així com els articles 164 i següents del Reial Decret Legislatiu 781/1986, de 18 d'abril, relatius a funcionaris d'escales d'administració general i especial, en les respectives subescales i classes. Després de la publicació de l'anunci de l'oferta d'ocupació pública en el Boletín Oficial del Estado número 111, de data 9 de maig de 1997, s'aprovaren pel Ple de la corporació les bases generals per a selecció de personal funcionari o laboral de l'Ajuntament de Crevillente, en sessió de data 17 de juliol de 1997, havent assumit aquest Ajuntament les publicades per la Conselleria d'Administració Pública en el Diari Oficial de la Generalitat Valenciana número 1.926, de 17 de desembre de 1992, i en el Butlletí Oficial de la Província d'Alacant número 13, de 18 de gener de 1993, amb algunes modificacions puntuals, que es publicaren en el Diari Oficial de la Generalitat Valenciana número 3.072, de 5 de setembre de 1997, i en el Butlletí Oficial de la Província d'Alacant número 174, de 31 de juliol de 1997. Produïda ja l'entrada en vigor de les esmentades bases generals amb les modificacions puntuals, el Ple de l'Ajuntament, en sessió del dia 23 de setembre de 1997, adoptà entre altres, l'acord d'aprovar les bases específiques que, complementades per les generals abans esmentades, hauran de regir en la convocatòria de proves selectives d'accés i provisió en propietat de les següents places vacants de l'oferta d'ocupació pública de 1997.
  
Convocatòria de places vacants
  
- Una plaça de notificador.
  
- Una plaça d'ajudant de gestió de museus i arqueologia.
  
- Una plaça de coordinador d'instal·lacions esportives.
  
- Una plaça de capatàs d'obres.
  
- Una plaça d'oficial electricista.
  
Aquestes places se subjectaran al procediment selectiu de concurs oposició, en torn d'accés lliure per a totes elles, conforme a les següents bases:
  
Bases específiques corresponents a la convocatòria de proves selectives d'accés a les places vacants relacionades més amunt
  
Base primera. Objecte de la convocatòria
  
Constitueixen l'objecte d'aquesta base primera les següents places:
  
1. És objecte de la present convocatòria la plaça de notificador, que de conformitat amb l'article 169.1 del Reial Decret Legislatiu número 781/1986, de 18 d'abril, pertany a l'escala d'administració general, subescala subalterna, classe subaltern adscrit a oficines. Està dotada amb els emoluments del grup E, segons estableix l'article 25 de la Llei 30/1984, de 2 d'agost, amb un nivell de complement de destinació 12 i resta de retribucions complementàries que la corporació té assignades al corresponent lloc de treball, de conformitat amb la legislació vigent. Si l'aspirant és funcionari que promociona, o procedeix d'altres administracions, podrà demanar el seu nivell consolidat, si era superior. En principi, està prevista l'adscripció al lloc de treball 27 de la relació individualitzada que s'incorpora al pressupost vigent, dintre de l'àrea A, de Secretaria General, secció de Serveis Generals, Negociat de l'Oficina d'Informació i Registre, amb funcions de notificador. Tot això, sense perjudici de posterior canvi d'adscripció a llocs similars dins de l'àrea o ocupació de suplències, per raons organitzatives o de necessitat del servei. La provisió d'aquesta plaça es realitzarà mitjançant convocatòria, en els següents torns i percentatges: per torn d'accés lliure es reserva el 100% de les places convocades.
  
2. També és objecte de la present convocatòria la plaça d'ajudant de museus i arqueologia, que de conformitat amb l'article 172.2.c) del Reial Decret Legislatiu número 781/1986, de 18 d'abril, pertany a l'escala d'administració especial, subescala de serveis especials, classe de comeses especials. Està dotada amb els emoluments del grup C, segons estableix l'article 25 de la Llei 30/1984, de 2 d'agost, amb un nivell de complement de destinació 18 i altres retribucions complementàries que la corporació té assignades al corresponent lloc de treball, de conformitat amb la legislació vigent. Si l'aspirant és funcionari que promociona, o procedeix d'altres administracions, podrà demanar el seu nivell consolidat, si era superior. En principi, està prevista l'adscripció al lloc de treball número 53 de la relació individualitzada que s'incorpora al pressupost vigent, dins de l'àrea E, d'Educació, Cultura i Esports, Secció de Museus i Arqueologia, cap d'unitat, ajudant de museus i arqueologia, amb funcions d'unitat de grup. Això sense perjudici d'un posterior canvi d'adscripció a llocs similars dins de l'àrea o ocupació de suplències, per raons organitzatives o de necessitat del servei. La provisió d'aquesta plaça es realitzarà mitjançant convocatòria, en els següents torns i percentatges: per torn d'accés lliure es reserva el 100% de les places convocades.
  
3. És així mateix objecte de la present convocatòria la plaça de coordinador d'instal·lacions esportives, que de conformitat amb l'article 172.2.c) del Reial Decret Legislatiu número 781/1986, de 18 d'abril, pertany a l'escala d'administració especial, subescala de serveis especials, classe de comeses especials. Està dotada amb els emoluments del grup D, segons estableix l'article 25 de la Llei 30/1984, de 2 d'agost, amb un nivell de complement de destinació 16 i altres retribucions complementàries que la corporació té assignades al corresponent lloc de treball, de conformitat amb la legislació vigent. Si l'aspirant és funcionari que promociona, o procedeix d'altres administracions, podrà demanar el seu nivell consolidat, si és superior. En principi, està prevista l'adscripció al lloc de treball número 54 de la relació individualitzada que s'incorpora al pressupost vigent, dins de l'àrea E, d'Educació, Cultura i Esport, secció del Patronat d'Esports, Negociat d'Instal·lacions Esportives, cap d'unitat, coordinador d'instal·lacions esportives, amb funcions d'unitat de grup. Això, sense perjudici d'un posterior canvi d'adscripció a llocs similars dins de l'àrea o ocupació de suplències, per raons organitzatives o de necessitat del servei. La provisió d'aquesta plaça es realitzarà mitjançant convocatòria, en els següents torns i percentatges: per torn d'accés lliure es reserva el 100% de les places convocades.
  
4. Igualment, és objecte de la present convocatòria la plaça de capatàs d'obres, que de conformitat amb l'article 172.2.c) del Reial Decret Legislatiu número 781/1986, de 18 d'abril, pertany a l'escala d'administració especial, subescala de serveis especials, classe de personal d'oficis. Està dotada amb els emoluments del grup D, segons estableix l'article 25 de la Llei 30/1984, de 2 d'agost, amb un nivell de complement de destinació 18 i demés retribucions complementàries que la corporació té assignat al corresponent lloc de treball, de conformitat amb la legislació vigent. Si l'aspirant és funcionari que promociona, o procedeix d'altres administracions, podrà demanar el seu nivell consolidat, si és superior. En principi, està prevista l'adscripció al lloc de treball número 91 de la relació individualitzada que s'incorpora al pressupost vigent, dins de l'àrea C, d'Oficina Tècnica Municipal, Secció d'Obres, Negociat d'Obres i Serveis, amb funcions d'encarregat de personal d'obres i serveis. Això, sense perjudici de posterior canvi d'adscripció a llocs similars dins de l'àrea o ocupació de suplències, per raons organitzatives o de necessitat del servei. La provisió d'aquesta plaça es realitzarà mitjançant convocatòria en els següents torns i percentatges: per torn d'accés lliure es reserva el 100% de les places convocades.
  
5. Finalment, constitueix objecte de la present convocatòria la plaça d'oficial electricista, que de conformitat amb l'article 172-2 c) del Reial Decret Legislatiu núm. 781/1986, de 18 d'abril, pertany a l'escala d'Administració Especial, subescala Serveis Especials, classe Personal d'Oficis. Està dotada amb els emoluments del grup D, segons estableix l'article 25 de la Llei 30/1984, de 2 d'agost, amb un nivell de complement de destinació 18 i demés retribucions complementàries que la corporació té assignat al corresponent lloc de treball, de conformitat amb la legislació vigent. Si l'aspirant és funcionari que promociona, o procedeix d'altres administracions, podrà demanar el seu nivell consolidat, si és superior. En principi, està prevista l'adscripció al lloc de treball número 101 de la relació individualitzada que s'incorpora al pressupost vigent, dins de l'àrea C, d'Oficina Tècnica Municipal, secció de Serveis Tècnics, Negociat d'Electricitat, amb funcions d'oficial de serveis. Això, sense perjudici de posterior canvi d'adscripció a llocs similars dins de l'àrea o ocupació de suplències, per raons organitzatives o de necessitat del servei. La provisió d'aquesta plaça es realitzarà mitjançant convocatòria, en els següents torns i percentatges: per torn d'accés lliure es reserva el 100% de les places convocades.
  
Segona. Requisits dels aspirants
  
A. Requisits generals: són els prevists en la base tercera de les bases generals vigents d'aquest Ajuntament.
  
B. Requisits addicionals:
  
1. En la plaça de notificador: títol de graduat escolar o equivalent.
  
2. En la plaça d'ajudant de gestió de museus i arqueologia: títol de batxiller superior o Formació Professional de 2.º grau.
  
3. En la plaça de coordinador d'instal·lacions esportives: títol de graduat escolar o equivalent.
  
4. En la plaça de capatàs d'obres: títol de batxiller superior o equivalent i exclusions mèdiques d'índole locomotriu.
  
5. En la plaça d'oficial electricista: títol de graduat escolar, ensenyament bàsic, estudis primaris o equivalents i exclusions mèdiques sobre funcions locomotrius.
  
Tercera. Presentació dels requisits i drets d'examen
  
Es regirà pel que s'estableix en la base quarta de les bases generals, en allò que respecta a sol·licituds, resguards, justificants i documentació a presentar pels aspirants. En allò relatiu a l'òrgan a qui es dirigeixen les sol·licituds, termini, lloc, drets d'examen i pagament, s'aplicarà l'establit en l'esmentada base general, en els apartats 4.2., 4.3., 4.4., 4.5. i 4.6.
  
Quarta. Admissió d'aspirants
  
El contingut d'aquesta base es regeix per allò disposat en la base cinquena de les bases generals, especialment en allò relatiu a la simultaneïtat de resolucions sobre llista provisional i definitiva, en el cas que no es presenten reclamacions a la llista provisional.
  
Cinquena. Tribunals qualificadors
  
El contingut d'aquesta base es regeix per la sisena de les bases generals.
  
Sisena. Començament i desenvolupament de les proves
  
El contingut d'aquesta base es regeix per la base setena de les esmentades generals.
  
Setena. Sistema selectiu. Fases. Puntuacions i qualificacions
  
El sistema de selecció de candidats de les places de la present convocatòria és el concurs oposició. Els aspirants seleccionats ingressaran directament en la funció pública, sense necessitat de període de pràctiques o curs selectiu. Les fases del procediment són dos: I. Concurs. II. Oposició.
  
I. Fase de concurs
  
1. Serveis prestats o antiguitat en les diverses administracions públiques. Puntuació màxima de 6 punts. Criteris: base general 9.2.1. Amb el següent advertiment: la seua valoració serà de 0,50 punts per any complet en el mateix grup o grup immediatament inferior; de 0,25, en la resta de grups; les fraccions d'any es computaran a raó de 0,04 per mes, si els serveis es prestaren en el mateix grup o en l'immediat inferior; si es prestaren en altres grups es computaran a raó de 0,02 punts per mes. Aquesta modificació de la base 9.2.1 en la seua puntuació màxima està motivada per valorar que els serveis prestats en l'administració tenen rellevància en aquestes places, objecte de la present convocatòria.
  
2. Títols i diplomes. Criteris: base general 9.2.2. Puntuació màxima: 2 punts. Es modifica la puntuació màxima de la base esmentada, per considerar que es tracta de comeses peculiars. Això no impedeix que s'acredite qualsevol títol. Però l'acumulació de punts a favor dels aspirants per aquest concepte no superaran la citada puntuació màxima de 2 punts.
  
3. Coneixements de valencià. S'aplicarà un màxim de 2 punts, amb la resta de criteris de la base general 9.2.3.
  
4. Experiència: màxim de 3 punts. Es redueix el màxim de 6 punts a 3 punts (base general 9.2.4). Atesa la naturalesa de la plaça, se sobrevalorarà la puntuació per cada certificat d'experiència, a raó d'1 punt, podent el tribunal doblar-lo, si es tracta de funcions primordials de la plaça.
  
5. Cursos: Màxim d'1 punt. Criteris: Base General 9.2.5. Es modifica la puntuació màxima de l'esmentada base, atesa la naturalesa especial de les places de referència.
  
6. Altres mèrits: màxim d'1 punt. Es redueix el màxim de 3 punts a 1 punt (base general 9.2.6.)
  
7. Entrevista: màxim d'1 punt. Criteris: base general 9.2.1.
  
La qualificació final d'aquesta fase serà la suma de totes les puntuacions obtingudes. Aquesta qualificació sols serà computable en aquells aspirants que superen la fase d'oposició, acumulant als punts d'oposició els de la fase de concurs.
  
II. Fase d'oposició.
  
A. Primer exercici: obligatori i eliminatori.
  
Consistirà en la realització per escrit d'una prova de coneixements referida als continguts del programa recollits en l'apartat del temari de matèries comuns, de la respectiva plaça.
  
L'exercici es fixarà pel tribunal en forma de test, en un nombre mínim de preguntes, amb quatre respostes alternatives, sent en aquest cas, sols una d'elles la correcta; el tribunal fixarà la duració de l'exercici amb la deguda antelació, atenent al seu contingut, sense que puga ser inferior a 60 minuts. Per a la plaça de notificador, el mínim de preguntes serà de 30. En les proves d'ajudant de gestió de museus i arqueologia, aquest número mínim de preguntes serà de 75. Pel que fa a la plaça de coordinador d'instal·lacions esportives, el número mínim de preguntes serà de 50. Per a la plaça de capatàs d'obres, es fixa un mínim de 50 preguntes. I per a la plaça d'oficial electricista, es fixarà un mínim de 40 preguntes.
  
B. Segon exercici. Obligatori i no eliminatori.
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
C. Tercer exercici. Obligatori i eliminatori.
  
- Primera part: consistirà en el desenvolupament per escrit, durant un temps mínim d'una hora i màxim de dues, a determinar pel tribunal, de dos temes elegits d'entre tres extrets a l'atzar del temari de matèries específiques que corresponga a l'especialitat, o de dos temes entre tres proposats pel tribunal en relació amb el temari que figure en l'annex d'aquestes bases, per a cadascuna de les places convocades.
  
Una vegada concloses les proves en les diferents places convocades, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen fet.
  
- Segona part: consistirà en la realització de l'entrevista davant el tribunal, que podrà obtenir de l'aspirant la informació necessària per a la valoració de les seues experiències i coneixements relacionats amb els treballs a realitzar, i tindrà lloc a continuació de la lectura individual dels temes desenvolupats en la primera part. Es podrà, sobre un plànol mut de carrers de la ciutat, fer preguntes sobre carrers o itineraris que vulga el tribunal, ubicacions de serveis i instal·lacions pròpies dels treballs de cada plaça.
  
La puntuació obtinguda en l'entrevista no podrà superar el 10% de l'obtinguda en la primera part, sent com a màxim d'1 punt.
  
D. Quart exercici. Obligatori i eliminatori.
  
Consistirà a resoldre per escrit, en un temps mínim d'una hora i màxim de dos, a determinar pel tribunal, dos supòsits pràctics referits a les matèries específiques d'arqueologia corresponents, segons l'objecte de la convocatòria, i que seran fixades pel tribunal immediatament abans de realitzar-se l'exercici. Per a la plaça de notificador, els supòsits versaran sobre notificacions, en temes relacionats amb el Registre General o en itineraris sobre mapa mut. En la plaça d'ajudant de gestió de museus i arqueologia, es referiran a matèries específiques d'arqueologia. En la plaça d'Instal·lacions Esportives, es referirà a memòries esportives, expedients d'ajudes en Programes de subvencions, ubicacions d'instal·lacions en mapes muts. En les places de capatàs d'obres i d'oficial electricista, mapes muts sobre instal·lacions, obres, serveis o treballs i supòsits sobre matèries específiques respectives.
  
E. Cinqué exercici. Voluntari i de mèrit.
  
Tindrà com a objecte valorar els coneixements dels idiomes de la Comunitat Europea anglés, francés, italià i alemany, d'acord amb allò manifestat en la sol·licitud.
  
- Qualificació dels exercicis:
  
El primer exercici es qualificarà de 0 a 10 punts, caldrà obtenir per a superar-lo un mínim de 5 punts.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
El segon exercici es qualificarà de 0 a 5 punts, no tenint caràcter eliminatori.
  
La puntuació global del tercer exercici serà com a màxim de 10 punts. Segons els següents criteris:
  
· Primera part: de 0 a 10 punts, caldrà obtenir com a mínim 5 punts per a superar-la.
  
· Segona part: la puntuació no podrà ser superior al 10% de l'obtinguda en la primera part, sent com a màxim d'1 punt.
  
En aquest exercici el tribunal apreciarà fonamentalment la capacitat i formació general, la precisió i rigor en l'exposició i la claredat d'idees, així com el domini del mapa de carrers, ubicacions i itineraris en mapa mut.
  
El quart exercici es qualificarà de 0 a 10 punts, caldrà obtenir per a superar-lo un mínim de 5 punts.
  
A continuació es configuraran les relacions corresponents. En elles figuraran únicament els aspirants que hagen superat tots els exercicis eliminatoris. Aquestes relacions s'ordenaran per puntuació de major a menor.
  
En cas d'empat entre els aspirants inclosos en cada relació, l'ordre s'establirà atenent a allò disposat en la base 9.4.5 de les bases generals, que estableix:
  
a) En cas de concurs oposició, en favor de qui tinga millor puntuació en l'oposició.
  
b) Si encara continua l'empat, es proposarà a l'aspirant de major edat.
  
Solament els inclosos en aquestes relacions podran passar a realitzar el cinqué exercici voluntari i de mèrit que es valorarà fins un màxim d'1 punt.
  
La puntuació final de la fase d'oposició, sent el sistema selectiu el de concurs oposició, s'obtindrà sumant la puntuació del cinqué exercici als resultats obtinguts pels aspirants que figuren en les relacions abans esmentades.
  
Sols seran computades en la fase de concurs, els mèrits d'aquells aspirants que hagen superat la fase d'oposició de cadascuna de les places convocades, els temaris respectius dels quals figuren en annex a les presents bases específiques.
  
Vuitena. Publicitat de qualificacions, llistes i propostes d'aprovats, presentació de documents, nomenaments i presa de possessió
  
El contingut d'aquesta base es regeix pel previst en les bases, 10, 11, 12, 13, 14 i 15 de les bases generals.
  
Novena. Supletorietat de les bases generals
  
En tot allò no previst en aquestes bases específiques, s'estarà a allò disposat en les bases generals aprovades per l'ajuntament en sessió de data 17 de juliol de 1997 i publicades en el Diari Oficial de la Generalitat Valenciana número 3.072 i Butlletí Oficial de la Província número 174, modificant puntualment les bases generals de la Generalitat Valenciana, que es van publicar en el Diari Oficial de la Generalitat Valenciana número 1.926, de 17 de desembre de 1992, i en el Butlletí Oficial de la Província d'Alacant de 18 de gener de 1993, número 13.
  
Desena. Impugnació jurisdiccional
  
1. Contra les presents bases específiques, que posen fi a la via administrativa, podrà interposar-s'hi en el termini de dos mesos un recurs contenciós administratiu davant el Tribunal Superior de Justícia de la Comunitat Valenciana, de conformitat amb l'article 58 de la Llei Reguladora de la Jurisdicció Contenciosa Administrativa.
  
2. Aquestes bases específiques es troben a disposició dels interessats a les dependències municipals, horari d'oficina, de 08.00 a 14.30 hores.
  
ANNEX
  
Temaris fase d'oposició de cadascuna de les places de la present convocatòria
  
1. Plaça de notificador
  
Matèries comunes
  
Tema 1. La Constitució espanyola de 1978. Estructura i principis fonamentals, drets i deures. Principis rectors de la política econòmica i social.
  
Tema 2. La corona. Les Corts Generals. El poder judicial. El poder executiu.
  
Tema 3. Organització de l'administració de l'estat. Organització central i organització perifèrica. L'Estatut d'Autonomia de la Comunitat Valenciana. L'Administració de la Generalitat Valenciana.
  
Tema 4. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Fases de procediment administratiu. Notificacions i comunicacions. Els recursos administratius: concepte i classes.
  
Matèries específiques
  
Tema 5. El municipi. El terme municipal. La població. L'empadronamet. Altres entitats locals.
  
Tema 6. Òrgans de govern del municipi. L'alcalde. Els tinents d'alcalde. Els regidors. El Ple de l'Ajuntament. La Comissió de Govern.
  
Tema 7. Règim de funcionament dels òrgans de govern del municipi: sessions. Informació i participació ciutadana.
  
Tema 8. Obligacions i competències dels ajuntaments. Les ordenances municipals: concepte i classes. Els bans de l'alcaldia. Principals infraccions a bans i ordenances. Potestat sancionadora. Procediment sancionador.
  
Tema 9. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació: oral, telefònica. Atenció al públic: acollida i informació a l'administrat. Els serveis d'informació administrativa.
  
Tema 10. Reglament Municipal de l'Oficina d'Informació i Registre: estructura per títols, capítols i articles: mocions generals.
  
Tema 11. Mapa de carrers municipal de Crevillente: assenyalar sobre un mapa mut les preguntes que formule el tribunal.
  
2. Plaça d'ajudant de gestió d'arqueologia i museus
  
Matèries comunes
  
Tema 1. La Constitució Espanyola de 1978: Estructura i principis fonamentals. L'Organització territorial de l'estat. Les comunitats autònomes: competències. La Comunitat Europea.
  
Tema 2. La corona. Les Corts: composició, atribucions i funcionament. El Govern i l'administració. El poder judicial. El Defensor del Poble i el Tribunal de Comptes.
  
Tema 3. L'Estatut d'Autonomia de la Comunitat Valenciana. La Generalitat: competències i institucions. Les corts: composició i funcions. El president de la Generalitat. El Consell. Altres institucions: El Síndic de Greuges i la Sindicatura de Comptes.
  
Tema 4. L'administració local en la Constitució de 1978: el principi d'autonomia. L'organització municipal. L'alcalde. Tinents d'alcalde. El Ple. La comissió de govern. Els òrgans complementaris. L'estatut dels membres de les corporacions locals.
  
Tema 5. Règim jurídic dels béns locals. Els béns de domini públic. Peculiaritats. Béns patrimonials: adquisició, alienació i utilització. Béns comunals. Prerrogatives de les entitats locals respecte als seus béns. Règim jurídic dels dipòsits culturals.
  
Tema 6. Persona al servei de les entitats locals: classes. Plantilles. Oferta d'ocupació. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.
  
Tema 7. El procediment administratiu: concepte i regulació. Fases del procediment. L'acte administratiu. Actes presumptes. Revisió d'ofici. Recursos administratius.
  
Tema 8. Principis constitucionals de la Hisenda Pública. Recursos: gestió, recaptació i inspecció de tributs. Despeses: gestió i ordenació. Estructura pressupostària municipal.
  
Matèries específiques
  
Tema 1. La cultura com a bé i producte social. La seua dimensió com a servei públic. Les formes habituals de gestió directa: fundacions i associacions.
  
Tema 2. La cultura des del sector privat. Patrocini i mecenatge. Principals conceptes de la legislació estatal a aquest efecte.
  
Tema 3. L'ús oficial del valencià: legislació de la Generalitat Valenciana.
  
Tema 4. Casa de Cultura i Ateneu Municipal: estatuts. Altres instal·lacions culturals de Crevillente, de naturalesa pública: tipologia, característiques, organització i gestió, equipaments.
  
Tema 5. Cultura i festes: especial referència a les festes locals. Associacionisme. Declaració d'interés nacional de Setmana Santa.
  
Tema 6. Associacions privades no lucratives d'índole cultural en Crevillente: breus referències curriculars, característiques, objectius, formes de gestió i instal·lacions. Principals entitats patrocinadores.
  
Tema 7. Tècniques d'excavació i prospecció arqueològiques.
  
Tema 8. Conservació, ordenació, documentació i difusió dels fons museístics.
  
Tema 9. Principals parts d'un museu: l'organització.
  
Tema 10. Legislació sobre patrimoni arqueològic i museus.
  
Tema 11. El Museu Municipal Mariano Benlliure i la col·lecció d'obres d'art municipal. Estatuts.
  
Tema 12. Les Col·leccions del Museu Arqueològic Municipal. Estatuts.
  
Tema 13. Història de la investigació arqueològica en Crevillente.
  
Tema 14. La prehistòria a Crevillente.
  
Tema 15. El bronze final a Crevillente.
  
Tema 16. El període orientalitzant a Crevillente.
  
Tema 17. L'edat antiga a Crevillente.
  
Tema 18. L'edat mitjana a Crevillente.
  
Tema 19. Anàlisi sociològic del municipi de Crevillente en l'actualitat.
  
3. Plaça de coordinador d'instal·lacions esportives.
  
Matèries comunes
  
Tema 1. La Constitució Espanyola de 1978. Principis generals. Drets i deures fonamentals. Els poders polítics de l'estat. Organització territorial de l'estat.
  
Tema 2. El municipi i demés entitats locals. El terme municipal. La població. L'empadronament.
  
Tema 3. L'alcalde, la comissió de govern, el ple i les comissions informatives: composició i funcions.
  
Tema 4. La funció pública local. El règim de seguretat social dels funcionaris locals. Drets i deures del personal de l'ajuntament. Acord economicosocial vigent en Crevillente.
  
Tema 5. Règim disciplinari dels funcionaris d'administració local.
  
Tema 6. El servei públic local. Formes de gestió dels serveis públics locals. Foment: subvencions.
  
Tema 7. Normativa estatal i autonòmica en matèria esportiva.
  
Matèries específiques
  
Tema 1. Esports, atletisme, gimnàstica: conceptes i principals manifestacions. La seua relació amb els serveis públics municipals.
  
Tema 2. El patronat d'esports. Estatuts: fins, òrgans, funcions i competències.
  
Tema 3. Instal·lacions esportives municipals de Crevillente: breus ressenyes sobre la ubicació, característiques, antiguitat, dimensions, aforament, activitats i forma de gestió de cadascuna d'elles, incloent-hi les escolars.
  
Tema 4. Clubs i associacions privades esportives a Crevillente: referències curriculars i històriques de cada entitat. Les relacions amb l'ajuntament.
  
Tema 5. Instal·lacions esportives escolars. Règim de concerts per a la pràctica de l'esport extraescolar.
  
Tema 6. Monitors esportius i de gimnàstica: funcions i treballs. Conserges esportius i escolars de Crevillente: funcions i comeses en matèria d'instal·lacions esportives.
  
Tema 7. Programes d'ajuda d'instal·lacions i activitats esportives: tramitació, subvencions, documentació, memòria d'activitats i justificació de despeses.
  
Tema 8. El mecenatge en l'esport: Principis bàsics i conceptes generals sobre la vigent Llei del Mecenatge.
  
4. Plaça de capatàs d'obres
  
Matèries comunes
  
Tema 1. La Constitució Espanyola de 1978. Principis generals. Organització territorial de l'estat.
  
Tema 2. Drets i deures fonamentals dels espanyols.
  
Tema 3. El Govern. El Poder Legislatiu. Relacions entre el Govern i les Corts Generals.
  
Tema 4. La corona en la Constitució Espanyola. El poder judicial.
  
Tema 5. El municipi i les entitats locals territorials. El terme municipal. La població i l'empadronament.
  
Tema 6. El municipi. Organització i competències.
  
Tema 7. La figura de l'alcalde en la legislació local. Les competències. Les tinences d'alcaldia.
  
Tema 8. El plenari de l'ajuntament i les seues competències.
  
Tema 9. La Comissió de Govern i les seues competències. Les comissions informatives.
  
Tema 10. Funció pública local i organització d'aquesta. La seguretat social de l'administració local.
  
Tema 11. Drets i deures dels funcionaris públics. Acord economicosocial de Crevillente.
  
Tema 12. Règim d'incompatibilitats i règim disciplinari dels funcionaris de l'administració local.
  
Matèries específiques
  
Tema 1. Obres de construcció: fàbrica de rajoles o fàbrica de blocs. Components, tipus. Control d'execució.
  
Tema 2. Morters i formigons; components i tipus. Revestiments continus; dosificacions. Obres de formigó armat i en massa; dosificacions. Control d'execució. Fonaments: classes de terrenys i tipus de fonament.
  
Tema 3. Revestiment de paraments. Esquerdejats: execució i tipus de morter. Arrebossats i enlluïts d'algeps: execució.
  
Tema 4. Paviments en vies públiques: definició i tipus. Tipus de paviment en voreres i calçada. Desmunts i terraplens. Paviments especials (linolema, plàstica, goma, fusta i moqueta). Control d'execució. Xarxa de sanejament i definició o tipus. Incidències amb altres serveis. Control d'execució.
  
Tema 5. Treballs previs en obres d'urbanització: replantejaments. Interpretació de plans. Alineaments i rasants, fixació d'aquests en obra.
  
Tema 6. Organització del personal d'obres. Oficis en la construcció: treballs dels diversos oficis i categories. Redacció del part de treball.
  
Tema 7. Seguretat i Higiene en les obres d'urbanització i edificació.
  
Tema 8. PGMO vigent de Crevillente. Classes de sòl. Llicències urbanístiques.
  
Tema 9. Contractació administrativa. Procediments de selecció. Especial referència al Contracte d'obres. La fiança.
  
Tema 10. Aspectes generals de la normativa urbanística vigent en Crevillente.
  
Tema 11. Idees bàsiques sobre el PERI de Coves de Crevillente.
  
Tema 12. Afonaments de la via pública per enderrocs de coves: normes a seguir.
  
5. Plaça d'oficial electricista
  
Matèries comunes
  
Tema 1. La Constitució Espanyola de 1978. Principis generals. Drets i deures fonamentals. La Corona. El Govern. El poder judicial. El poder legislatiu. Organització territorial de l'estat.
  
Tema 2. El municipi i demés entitats locals. El terme municipal. La població. L'empadronamet.
  
Tema 3. L'alcalde, la comissió de govern, el ple i les comissions informatives: composició i funcions.
  
Tema 4. La funció pública local. El règim de seguretat social dels funcionaris locals. Drets i deures del personal de l'ajuntament. Acord economicosocial vigent en Crevillente.
  
Tema 5. Règim disciplinari dels funcionaris d'administració local.
  
Tema 6. La contractació local i sistemes de selecció de contractista. La fiança.
  
Tema 7. Normativa bàsica d'instal·lacions de baixa tensió.
  
Tema 8. Normativa bàsica en espectacles en locals tancats i la l'aire lliure.
  
Matèries específiques
  
Tema 1. Conductors elèctrics, tipus, classes. Fils i cables. Densitat de corrent elèctric. Càlculs. Característiques. Canalitzacions, tubs protectors, tipus, diàmetres, etc.
  
Tema 2. Làmpades d'incandescència: amb filament de carbó i buit interior, amb filament metàl·lic i buit interior, amb filament metàl·lic i atmosfera gasosa interior. Làmpades de descàrrega: fluorescents, vapor de sodi, vapor de mercuri, halògens metàl·lics i làmpades de neó. Característiques més importants de cadascuna, flux lluminós, rendiment, utilització, etc.
  
Tema 3. Instal·lacions d'Enllumenament Públic: normativa d'obligat compliment, classificació segons Reglament electrotècnic BT; xarxes subterrànies i àrees, posta a terra, proteccions directes i indirectes, elements del quadre de comandament i protecció.
  
Tema 4. Instal·lacions en locals de pública concurrència: locals d'espectacles, reunions i sanitaris. Característiques, prescripcions, etc.
  
Tema 5. Protecció contra contactes directes i indirectes d'instal·lacions interiors. Classes. Interruptors diferencials i magnetotèrmics. Característiques.
  
Tema 6. Instal·lacions semafòriques. Tipus de semàfors. Cicle: fase i interval; criteris per a la implantació, determinació del cicle. Components i mecanismes dels quadres d'accionament.
  
Tema 7. Instal·lació elèctrica de fonts. Normativa a complir en les instal·lacions d'enllumenat i motors. Programadors.
  
Tema 8. Instal·lacions de so. Tipus d'equips. Sonorització de locals i recintes a l'aire lliure. Característiques principals dels equips, regulació, control i muntatge.